ZAPISNIK

11. seje **SVETA ZAVODA** Vrtca Tržič, ki je bila v četrtek, 12. 10. 2023, ob 18.30 v zbornici enote Palček Vrtca Tržič.

Prisotni člani sveta zavoda:

Anže Perčič – predstavnik občine ustanoviteljice, namestnik predsednice Sveta zavoda Vrtca, Tina Golmajer – predstavnica zaposlenih Vrtca Tržič, Andreja Pogačnik – predstavnica zaposlenih Vrtca Tržič, Špela Štefe – predstavnica zaposlenih Vrtca Tržič, Primož Uranič – predstavnik zaposlenih Vrtca Tržič, Viktor Kirn – predstavnik občine ustanoviteljice Tržič, Špela Kogovšek Sajovic – predstavnica staršev, Mateja Kopač – predstavnica staršev, Kora Kramar – predstavnica staršev.

Drugi prisotni: Tatjana Blaži – ravnateljica Vrtca Tržič, Andreja Gimpelj Kovačič – pomočnica ravnateljice Vrtca Tržič, Mojca Janc – pomočnica ravnateljice Vrtca Tržič, Marija Sušnik Brovč – predstavnica sindikata v Vrtcu Tržič, Katarina Vujinović, tajnica Vrtca Tržič, zapisnikarica.

Drugi odsotni: Manca Pančur – predstavnica občine ustanoviteljice.

Opravičeno odsotni člani: Petra Bodlaj – predstavnica zaposlenih Vrtca Tržič, predsednica Sveta zavoda Vrtca Tržič,

Dnevni red:

1. Pregled zadnjega zapisnika, realizacija sklepov zadnje seje, potrditev sklepov korespondenčnih sej (Petra Bodlaj)

2. Potrditev Poročila o realizaciji Letnega delovnega načrta za šolsko leto 2022/2023 (priloga 1) (Tatjana Blaži)

3. Potrditev Letnega delovnega načrta Vrtca Tržič za šolsko leto 2023/2024 (priloga 2) (Tatjana Blaži)

4. Sprejem Spremembe Pravilnika o notranji organizaciji in sistemizaciji delovnih mest v Vrtcu Tržič (priloga 3) (Tatjana Blaži)

5. Pobude, predlogi, vprašanja.

**Ad 1.**

Anže Perčič je predstavil dnevni red, ki je bil sprejet. Prešel je na prvo točko, pregled zapisnika zadnje seje. Komentarjev ni bilo. Zapisnik 10. seje Sveta zavoda Vrtca Tržič je bil potrjen.

Sklepi 18. in 19. korespondenčne seje z dne 26. 7. 2023 in 31. 8. 2023 so bili potrjeni, in sicer:

18. Korespondenčna seja:

**SKLEP 1:**

Svet zavoda Vrtca Tržič potrjuje sprejem Poročila o realizaciji Letnega delovnega načrta za šolsko leto 2022/2023.

19. Korespondenčna seja:

**UGOTOVITVENI SKLEP 1:**

Svet zavoda Vrtca Tržič potrjuje mandat nadomestnega člana, predstavnika občine ustanoviteljice Viktorja Kirna.

**SKLEP 2:**

Svet zavoda Vrtca Tržič potrjuje sprejem Pravilnika o izrabi delovnega časa strokovnih delavcev v oddelkih v Vrtcu Tržič.

**SKLEP 3:**

Svet zavoda Vrtca Tržič potrjuje sprejem Pravilnika o izrabi delovnega časa ostalih delavcev v Vrtcu Tržič.

**Ad 2.**

Potrditev Poročila o realizaciji Letnega delovnega načrta za šolsko leto 2022/2023 je bila že sprejeta, zato smo se premaknili na naslednjo točko.

**Ad 3.**

Ravnateljica je povedala, da je Letni delovni načrt (LDN) dostopen na spletni strani Vrtca Tržič. Rdeča nit tega šolskega leta je "Skupaj v raznolikosti". Ugotovili smo namreč, da se je potrebno o tem pogovarjati, izobraževati in se vsakodnevno truditi, da slišimo in vidimo vsakega posameznika takšnega, kot je. Nadaljevali bomo z gozdno pedagogiko in iskali nove možnosti bivanja v naravi ter urejanja gozdnih igralnic. Trenutno imamo dve gozdni igralnici, iščemo pa nove možnosti in se dogovarjamo z lastniki gozdov in travnikov za nove igralnice na prostem. V teh prostorih otroci lahko ustvarjajo in jih uporabljajo z vsemi čuti. Vsi si želimo, da se v naših prostorih počutimo varno, sprejeto in slišano. Zelo dobro sodelujemo z zunanjimi institucijami, z Občino Tržič in Knjižnico dr. Toneta Pretnarja. Tudi rdeča nit preteklega šolskega leta "Izražam se skozi umetnost" nas bo še naprej spremljala v tem šolskem letu.

Imamo dva prednostna cilja za obdobje od leta 2022 do leta 2025. Prvi cilj je ozaveščati o pomembnosti spoštovanja medsebojnih razlik in spodbujati sprejemanje različnosti v vseh relacijah v tem šolskem letu. Prednostni cilj za šolsko leto 2023/2024 pa je sprejemanje različnosti med nami in upoštevanje različnosti pri razvijanju sposobnosti, dogovarjanja in sodelovanja ter vključevanje vseh deležnikov v vse oblike strokovnega sodelovanja.

Drugi cilj izboljšav je skrb za dolgoročno zdravo sobivanje z naravo in ljudmi. Prednostni cilj teh izboljšav pa je izobraževanje in usmerjena skrb za okolje, ekologijo ter sobivanje z naravo, spodbujanje pozitivne in spoštljive komunikacije v vseh relacijah, spodbujanje srčnosti in usklajenosti na vseh nivojih ter ozaveščanje o pomenu aktivnega preživljanja prostega časa. Vemo, da je gibanje za otroke najpomembnejša dejavnost za razvoj možganov, jezika in vseh sposobnosti, zato se gibamo vsakodnevno v vseh vremenskih razmerah.

Cena vrtca se je s 1. februarjem 2023 povišala. Sicer smo zelo varčni in dobro sodelujemo, vendar nam sledi očitno dvig cene oskrbnin tudi v letu 2024. Cene hrane so se močno dvignile, zlasti cene mleka in mlečnih izdelkov, sledijo žita in zelenjava. Najmanj pa se je podražilo meso. Občino Tržič smo za leto 2023/2024 prosili za večji proračun za izobraževanja in investicije.

Izhajali bomo iz dobro postavljenih temeljev - spoštovanje in strokovnost. Vsako leto spremljamo delo strokovnih delavcev, pri čemer ravnateljica in pomočnica ravnateljice gospa Mojca Janc letos izvajata letne razgovore z zaposlenimi ter izvajata petminutna spremljanja v oddelkih.

Projekte v vrtcu ohranjamo samo tiste, ki so koristni za otroke. Imamo aktivnosti s področja prometa, vključno s prometnim dnem, obiskom policista, preventivo v prometu, likovnim ustvarjanjem na temo prometa ter uporabo čelade pri vožnji s kolesi. Prav tako imamo projekt "Zdravje v vrtcu", program "Eko šola", gozdno pedagogiko, program preventivnih dejavnosti za preprečevanje nasilja ter program "NEON - Varni brez nasilja", ki poteka v oddelkih od pet do šest let. Nekaj zaposlenih dela po pedagoškem konceptu Reggio Emilia, sodelujemo pa tudi v programu "Varno s soncem". Želimo si mednarodnega sodelovanja, vendar to ni naša prioriteta. Ostale prireditve in programi se izvajajo v sodelovanju s športno zvezo, knjižnico itd. Prav tako se bomo pridružili projektu "Turizem v vrtcu". Imamo tudi zelo dobro organizirano pomoč in podporo družinam, kot tudi vsem zaposlenim, ki jo vodi naša družinska psihoterapevtka Andreja Gimpelj Kovačič.

**SKLEP 1**: Svet zavoda Vrtca Tržič je potrdil Letni delovni načrt Vrtca Tržič za šolsko leto 2023/2024.

**Ad 4.**

Ravnateljica pove, da je bil pravilnik sprejet 31. 3. 2023 in da je v mesecu septembru nastopila samo manjša sprememba v poimenovanju delovnega mesta in sicer: svetovalni delavec – specialni in rehabilitacijski pedagog se preimenuje v vzgojitelj za zgodnjo obravnavo.

**SKLEP 2**: Svet zavoda Vrtca Tržič je sprejel Spremembo Pravilnika o notranji organizaciji in sistemizaciji delovnih mest v Vrtcu Tržič.

**Ad 5.**

Andreja Gimpelj Kovačič je povedala, da smo prejeli ugovor starša o nesprejetju otroka v vrtec, ki je bil naslovljen na Svet Zavoda. Po 19. členu Pravilnika o vpisu otrok v Vrtec Tržič lahko starši vložijo pritožbo v 15 dneh od prejema obvestila na svet zavoda.

Med ponovnim pregledom člani sveta zavoda niso zaznali nikakršnih nepravilnosti pri postopku vpisa.

Andreja Gimpelj Kovačič je poročala, da so bili na današnjem sestanku Sveta staršev Vrtca Tržič v upravni odbor Sklada Vrtca Tržič imenovani Andreja Gimpelj Kovačič, Rebeka Peharc, Žana Ovsenek in Primož Uranič kot predstavniki zaposlenih Vrtca Tržič ter David Špehar, Katja Lukanec in Maruša Kovačič kot predstavniki staršev Vrtca Tržič.

Viktor Kirn je vprašal, kako smo pripravljeni na sezonske bolezni, uši?

Ravnateljica je odgovorila, da apelira na skrbnost staršev in da starši dovolijo, da se v vrtcu pregleda otroke v primeru uši. Pove, da imamo tudi različne protokole v takih primerih ter da se prostori vsakodnevno čistijo in razkužujejo.

Seja se je zaključila ob 19.00.

Zapisnikar: Predsednica Sveta zavoda Vrtca Tržič

Katarina Vujinović Petra Bodlaj

 Zanjo

 Anže Perčič